向步瀛

向步瀛  ， 字南皋 ， 原名傳薰 ， 四川省成都府新繁縣孝義橋人 ， 其先自湖南武岡州遷入 。 父向凌奎曾任潼川府訓導 ， 光緒二十年 ( 1894年 ) 甲午科舉人 ， 戊戌科 ( 1898年 ) 年三甲進士 ， 署理江西上高縣 、 實授信豐縣知縣 ， 二十九年 ( 1903年 ) 充江西鄉試同考官 ， 三十二年 ( 1906年 ) 十二月 ， 因開辦土膏統籌事務 ， 開缺赴雲南貴州考察開辦 。 宣統元年 ( 1910年 ) 擢貴州勸業道 、 清理財政局會辦 ， 次年以母年八十九歲請告歸養 ， 閱一年母病逝 ， 自此居家教授生徒 ， 有名言 「 讀書不可爲富貴利達計 ， 不可爲溫飽贍養計 ， 不可爲淹雅博通要譽驕人計 ， 不可爲小智辯言欺世盜名計 」 傳世 。 工書法 ， 小楷尤爲所長 。 民國二十四年 （ 1935年 ） 卒於家年七十七 。 著有 《 待廬遺稿 》 四卷 。 另有記載記述其曾於民國十年 （ 1921年 ） 任四川省彭縣知事 ， 存疑待考 。